Καέν

Η Καέν (, ορθή προφορά Καν) είναι πόλη στη Βόρεια Γαλλία και πρωτεύουσα του διαμερίσματος Καλβαντός (Calvados) της Νορμανδίας (Normandie). Με 113.987 κατοίκους είναι η μεγαλύτερη πόλη στην Κάτω Νορμανδία. Οι κάτοικοί της αποκαλούνται Κανέ(ζ) (Caennais (άνδρες) και Caennaises (γυναίκες)).

Πόλη του Γουλιέλμου του Κατακτητή, η πόλη κληρονόμησε ένα εντυπωσιακό πολιτισμικό παρελθόν, που κατάφερε να διατηρήσει στο πέρασμα των αιώνων μέχρι τον Β΄ Παγκόσμιο Πόλεμο, όπου αποτέλεσε ένα σημείο-κλειδί της Μάχης της Νορμανδίας. Η πόλη δεν το ξέχασε προχωρώντας στην κατασκευή ενός Μνημείου για την Ειρήνη.

Ευρισκόμενη σε λίγα χιλιόμετρα απόσταση από τη θάλασσα, από τις παραλίες της απόβασης, τα διάσημα παραθαλάσσια θέρετρα του Ντωβίλ ή του Καμπούρ, της νορμανδικής Ελβετίας ή ακόμη από τη Χώρα του Ωζ (συχνά θεωρούμενη ως το αρχέτυπο της Νορμανδίας), η Καέν καλύπτει όλες τις δυνατές ανάγκες.

Γεωγραφικά στοιχεία
Η Καεν, όπως και το μεγαλύτερο τμήμα της Κάτω Νορμανδίας, αποτελεί τμήμα της λεκάνης των Παρισίων. Βρίσκεται στα κεντρικά και βόρεια της Κάτω Νορμανδίας και περιβάλλεται από πεδιάδα (πεδιάδα της Καεν) στην οποία κυριαρχεί η καλλιέργεια δημητριακών. Ο σχηματισμός της πεδιάδας οφείλεται στις προσχώσεις των ποταμών Οντόν (Odon) και Ορν (Orne), ο οποίος τη διασχίζει εκβάλλοντας στη Μάγχη 10 χιλιόμετρα βορειοανατολικά της πόλης, εξασφαλίζοντας με αυτό τον τρόπο τη θαλάσσια επικοινωνία της πόλης μέσω του επινείου της Ουιστρεχάμ (Ouistreham). Στα δυτικά της πόλης εκτείνονται οι διάσημοι "Νορμανδικοί φράχτες" (bocages). Η έκταση της πόλης είναι σήμερα 2.570 εκτάρια. Το μεγαλύτερο υψόμετρό της είναι στα 73 μ. και το χαμηλότερο στα 2 μ.

 Σύμβολα 
 Έμβλημα 

 Σύνθημα 
Σύνθημα της πόλης της Καέν : « Ένας Θεός, ένας Βασιλιάς. Μία Πίστη, ένας Νόμος. »
Βρισκόταν γραμμένη στο Δημαρχιακό Μέγαρο, στο le Châtelet, πριν την καταστροφή του τελευταίου το 1754.
 Αδελφοποιήσεις 
Η πολη της Καέν είναι αδελφοποιημένη με τις παρακάτω πόλεις :
  Βύρτσμπουργκ, Γερμανία (Μάιος 1962) Caen, terre d'échanges : Würzburg , Mairie de Caen, 28 Σεπτεμβρίου 2009,
  Πόρτσμουθ, Ηνωμένο Βασίλειο (6 Ιουνίου 1987)Caen, terre d'échanges : Portsmouth , Mairie de Caen, 28 Σεπτεμβρίου 2009,
  Νάσβιλ, Η.Π.Α.(11 Απριλίου 1991)Caen, terre d'échanges : Nashville , Mairie de Caen, 28 Σεπτεμβρίου 2009,
  Αλεξάντρια (Βιρτζίνια), Η.Π.Α. (28 Οκτωβρίου 1991)Caen, terre d'échanges : Alexandria , Mairie de Caen, 28 Σεπτεμβρίου 2009,
  Τιές, Σενεγάλη, (2 Ιουνίου 1992) (υπογραφή μιας Κάρτας Αδελφοποίησης-συνεργασίας)Caen, terre d'échanges : Thiès , Mairie de Caen, 28 Σπτεμβρίου 2009.

 Θρησκείες 
 Καθολική θρησκεία 
Η Καέν βρίσκεται σήμερα στην Επισκοπή του Μπαγιέ και του Λιζιέ, συμπεριλαμβανομένης της εκκλησιαστικής περιοχής της Νορμανδίας. Η Καέν δεν υπήρξε ποτέ έδρα επισκοπής αλλά αποτελούσε μέρος της Παλιάς Επισκοπής του Μπαγιέ.

Το γενικό αρχιερατείο της πόλης της ΚαένΙστοσελίδα του Γενικού Αρχιερατείου της Καέν : http://catholique-bayeux-lisieux.cef.fr/paroisse.php?action=map&carte=aggcaen  περιλαμβάνει 8 ενορίες, εκ των οποίων ορισμένες εξυπηρετούν μια συνοικία της Καέν ή περιλαμβάνουν μια εκκλησία που να βρίσκεται στην ευρύτερη περιοχή της πόλης της Καέν.

Σε αυτό προστίθενται τα παρεκκλήσια των μοναστηριών της πόλης, εκ των οποίων αυτή της Oasis όπου τελείται η λειτουργία, την Κυριακή.

 Προτεσταντικά θρησκεύματα 
Η Μεταρρυθμισμένη Εκκλησία της Γαλλίας διαθέτει έναν ναό από τον 17ο αιώνα. Χτισμένος το 1611, καταστράφηκε το 1685. Ο δεύτερος ναός, χτισμένος τον 19ο αιώνα στις εκτάσεις της παλιάς μονής των Βενεδικτίνων, στην Rue de Geôle, καταστράφηκε το 1944. Ο σημερινός ναός χτίστηκε το 1959 στον αριθμό 19, της Rue Mélingue. Η ενορία της Καέν αποτελεί μέλος του τμήματος Caen-Côte de Nacre του εκκλησιαστικού συμβουλίου της Κάτω Νορμανδίας.

Το αγγλικανικό θρήσκευμα ασκείται στο Παρεκκλήσι της Ελέους (γαλ:Chapelle de la Miséricorde), παλιό παρεκκλήσι των Κορδελιέρων, και στη συνέχεια των Βενεδικτίνων. Οι Αγγλικανοί διαθέτουν επίσης μια διακονία στον αριθμό 39 της Rue du Chemin-Vert.

Το ευαγγελιστικό θρήσκευμα ασκείται σε τέσσερις εκκλησίες διάσπαρτες στην πόλη. Επίσης, υπάρχει μια Εκκλησία της Εβδόμης Ημέρας των Αντβεντιστών στα χαμηλά του Βενουά.

Μία Ευαγγελική Βαπτιστική Εκκλησία που ασκεί δύο θρησκεύματα τις Κυριακές βρίσκεται στην Rue Jean-Mermoz στο νότιο τμήμα της πόλης.

 Μουσουλμανική θρησκεία 
Οι Μουσουλμάνοι δεν διαθέτουν ένα πραγματικό τζαμί στην πόλη της Καέν. Διαθέτουν πάντως τρεις αίθουσες προσευχής στην Γκερινιέρ. Μία αίτηση έχει κατατεθεί στον Δήμο της Καέν για την εξασφάλιση ενός οικοπέδου πάνω στο οποίο θα μπορέσει να χτιστεί το πρώτο τζαμί της Καέν Caen ma ville (Ouest-france) - Les musulmans caennais rêvent d'une mosquée , 31 Μαΐου 2010. Ένα τζαμί είναι ανοιχτό στο Ερουβίλ-Σαιν-Κλαιρ από το 2011.

 Εβραϊκή θρησκεία 
Η εβραϊκή κοινότητα βρίσκεται από τον Μεσαίωνα στην Καέν στη συνοικία Σαιν-Ζυλιέν. Η Rue aux Juifs θυμίζει μέχρι σήμερα αυτή τη μακρά ιστορία. Το 1966, τα χρηματικά ποσά που συγκεντρώθηκαν από τους τοπικούς δωρητές και την "American Jewish Joint Distribution Committee" δίνουν τη δυνατότητα κατασκευής μιας νέας συναγωγής στον αριθμό 46 της Avenue de la Libération, νεοχαραγμένου δρόμου στα ερείπια της συνοικίας του Βωγκέ. Σήμερα, η κοινότητα αποτελείται από περίπου 150 οικογένειεςΠηγή : Sylvain Guichard .

 Μορμονική θρησκεία 
Η Εκκλησία του Ιησού Χριστού των Αγίων των Τελευταίων Ημερών, η ενορία της Καέν, έχει την εκκλησία της στην Rue de la Délivrande.

 Πληθυσμός 
 Δημογραφία 
Ο πληθυσμός της πόλης της Καέν υπολογίζεται στους 109.312 κατοίκους την 1η Ιανουαρίου 2009Caen : Chiffres clés (enquêtes annuelles de recensement de 2004 à 2007), Insee, 6 Αυγούστου 2008, κάτι που την καθιστά την 35η μεγαλύτερη πόλη σε πληθυσμό της Γαλλίας. Η πόληΣύμφωνα με την Insee. μετρά 195.487 κατοίκουςΑπογραφή του 1999. Η αστική περιοχή της Καέν παρουσιάζει τέλος 385.482 κατοίκους, αποτελώντας λοιπόν την 21η αστική περιοχή της Γαλλίας, μετά από αυτή της Τουρ και μπροστά από αυτή της Ορλεάν.

Η Καέν αποτελεί έτσι την πρώτη πόλη του Καλβαντός και την πρώτη πόλη της Κάτω Νορμανδίας, με την αστική περιοχή της να συγκεντρώνει το 57,2 % του πληθυσμού του νομού και το 26,1 % του πληθυσμού της περιοχήςΠοσοστά που υπολογίστηκαν με τα αποτελέσματα της απογραφής του 1999..

Οι απογραφές που οργάνωσε το Insee καταδεικνύουν ταυτόχρονα πως ο πληθυσμός της Καέν μετρά 56.191 νοικοκυριά και 61.319 κατοικίες την 1η Ιανουαρίου 2005. Οι άνδρες εκπροσωπουν το 45 % του πληθυσμού της πόλης, με τις γυναίκες να εκπροσωπούν το 55 %. Όσο για τη συζυγική κατάσταση των κατοίκων, η έρευνα καταδεικνύει πως το 51 % του πληθυσμού είναι ανύπαντρο, το 33 % παντρεμένο, το 8 % διαζευγμένο και το 8 % χήρος ή χήρα. Ο μέσος όρος ατόμων ανά νοικοκυριό είναι 1,8.

Παραπομπές

 Εξωτερικοί σύνδεσμοι 

Κατηγορία:Πόλεις της Νορμανδίας